open-index/open-wikipedia-markdown huggingface dataset:
Parantala

**Parantala** on kylä Äänekoskella. Kylä sijaitsee Äänekosken ja Saarijärven rajalla noin 12 kilometrin päässä Äänekosken keskustasta valtatie 13:n varrella. Parantalan kylän ympärillä on kolme merkittävää järveä, etelässä Kiimasjärvi ja länsipuolella on Pyhäjärvi ja Ahvenlampi. Koskienergia Oy:n omistama Parantalankosken voimalaitos erottaa Kiimasjärven ja Pyhäjärven toisistaan. Parantalan koulu lakkautettiin vuodenvaihteessa 2006.

Parantalaa on asuttanut neljän ison kantatilan suvut useissa ikäpolvissa, kuten Karppaset, Poikoset, Hyytiäiset ja Autioniemi. Jatkosodan aikana ja heti sen jälkeen sinne muutti evakkoon useita Karjalasta kotoisin olevia perheitä. 

## Lähteet
* Ensimmäiset lampuodit Kankaiset/Honkoset sukuselvitys
* Laki 1496/1991 *Kiimasjärvessä Saarijärven ja Äänekosken kaupunkien välinen ennestään määräämätön raja alkaa Parantalan jakokunnan ja Isohyytiälän lohkokunnan välisellä vesipiirirajalla olevasta rekisterikartalle merkitystä pisteestä A.*
* Rahkosten sukuseura ry:n lehti 5/1999  lisäys 5.9.2009
Ferrid Kheder

**Ferrid Kheder** (s. 3. maaliskuuta 1975 Graulhet, Ranska) on ranskalais-tunisialainen vapaaottelija ja entinen judoka. Hänellä on 3. danin musta vyö judossa.

## Judoura
Kheder syntyi Graulhetissa Etelä-Ranskassa vuonna 1975. Hänen isänsä on kotoisin Tunisiasta ja äiti Espanjasta. Kheder kiinnostui kamppailulajeista 4-vuotiaana ja aloitti saman tien judon harrastamisen. Hän siirtyi kilpailemaan Ranskan maajoukkueeseen vuonna 1993 ja voitti muun muassa Ranskan junioreiden maailmanmestaruuden alle 71-kiloisissa vuosina 1994 ja 1995, sekä junioreiden euroopanmestaruuden vuonna 1995. Aikuisten tasolla Kheder saavutti muun muassa pronssia Wrocławissa pidettyjen judon EM-kisoissa. Hän sijoittui seitsemänneksi vuoden 2000 Sydneyn kesäolympialaisissa ja saavutti yhteensä seitsemän kultamitalia eri maailmancupturnauksissa.

Kheder osallistui vielä vuoden 2001 aikana pikku turnauksiin Ranskassa ja Yhdysvalloissa ennen kuin siirtyi Tunisian maajoukkueeseen. Hän osallistui vuoden 2001 Afrikan-mestaruuskisoihin, jossa Kheder saavutti pronssia. Seuraavana vuonna hän kilpaili aluksi pienemmissä turnauksissa Venäjällä, Ranskassa ja Saksassa ennen Afrikan-mestaruuskisoja, jossa Kheder saavutti toistamiseen pronssia. Hän otteli vielä vuoteen 2004 asti pienemmissä judoturnauksissa Euroopassa ennen siirtymistään vapaaottelun pariin.

### Vapaaottelijana
Kheder kiinnostui vapaaottelemisesta vuonna 2005 ja harjoitteli aluksi Ranskassa ja Australiassa, jonka jälkeen hän halusi päästä korkeammalle tasolle. Kheder muutti Ranskasta Yhdysvaltoihin, Kaliforniaan, jossa hän toimii vaapaotteluiden ohella henkilökohtaisena kuntovalmentajana, sekä judo-opettajana. Kheder on judon lisäksi harjoitellut vapaaottelua varten thainyrkkeilyä ja brasilialaista jujutsua, josta hänellä on ruskea vyö. Kheder otteli ensimmäisen kerran Yhdysvalloissa vuonna 2007 Pono Pananganania vastaan. Hän hävisi ottelun päätöksellä. Kheder otteli vaihtelevasti vuoteen 2008 asti, jolloin hänen tilastonsa oli 7–4. Vaihdettuaan Shawn Tompkinsin valmentajakseen vuoden 2008 lopulla Kheder voitti sen jälkeen 12 ottelusta yksitoista.



## Vapaaottelutilastot

## Lähteet

## Aiheesta muualla

* Ferrid Kheder Sherdog.comissa 
* Ferrid Kheder - Official Mixed Martial Arts Fighting Resume 
* 
* Virallinen kotisivusto  
* TopGunMMA  
* MMA Linker
Toni Hiltunen

**Toni Hiltunen** (s. 1977) on suomalainen pokeriammattilainen, joka asuu Lahdessa. Hiltunen on pelannut pokeria vuodesta 2004. Suosikkipeleihin kuuluvat No limit Texas hold'em -freezout ja H.O.R.S.E. -turnaukset. Hiltusen paras saavutus on kahdeksas sija WSOP Europe 2008 Main Event -turnauksessa, jossa hän ansaitsi 108&nbsp;600 puntaa. Hiltusen perheeseen kuuluu vaimo ja kolme lasta; hänen vaimonsa on myös pokerinpelaaja.

## Lähteet
* Pokerilehti, numero 6/08, sivut 18-21. Kirjoittanut Sami Hernesaho.
* Toni Hiltunen. Bluff Magazine. Web Archive 6.8.2012. Viitattu 23.12.2015.

## Aiheesta muualla
*
* Toni Hiltunen - pokeriturnausvoitot.
* Toni Hiltusen videohaastattelu WSOP Europe 3.10.2008.
Jura Tarvasaho

**Jura Tarvasaho** (3. kesäkuuta 1946 – 1. huhtikuuta 2010) oli suomalainen radiotoimittaja ja Yleisradion Kainuun Radion entinen päällikkö Kajaanissa. Tarvasaho toimi Ylen palveluksessa vuodesta 1966 alkaen, jolloin aloitti toimittajana ja teki muun muassa Yleisradion ajankohtaistoimituksen toimittajana töitä Helsingissä. YLE Kajaanin toimituksen ohjelmapäälliköksi hän eteni vuonna 1969, toimituksen esimieheksi vuonna 1972 ja vastaavaksi tuottajaksi vuonna 1985. Hän oli merkittävä tekijä myös itäyhteistyössä ja oli erityisen hyvin perehtynyt Kostamuksen asioihin. Maakuntaradion päälliköksi Tarvasaho nimitettiin vuonna 1996. Eläkkeelle Tarvasaho siirtyi 1. huhtikuuta 2009. Tarvasahon ohjelmiin Kainuun Radiossa lukeutui *Suora linja*, joka tunnettiin myöhemmin myös nimellä *Kainuun Radion Vartti*. Ohjelma lopetettiin vuodenvaihteessa 2008–2009. Viimeisimpiä merkittäviä Tarvasahon toimittamia ohjelmia olivat Kajaanin paperitehtaan lopettamiseen liittyvät uutisoinnit syksyllä 2008. 

Tarvasahon paikan Kainuun Radion päällikkönä otti Jukka Rossi Ylen Oulu Radiosta. Tarvasaho oli Kajaanin lyseon oppilas. Tarvasaholle myönnettiin 6. joulukuuta 2003 Suomen Leijonan ansioristi.

Jura Tarvasaho kuoli vakavaan sairauteen vuonna 2010. Hänet on haudattu Kajaanin Vanhalle hautausmaalle.

## Lähteet
* Viimeinen työpäivä, YLE Kainuun Radio 31.3.2009
* Tarvasahon toimittama TV-juttu Lepakon ensisuojasta Salmisaaressa Helsingissä 23.10.1968

### Viitteet
Novo Atlantis

__NOTOC__
**Novo Atlantis** on siilinjärveläisen Aavikko-yhtyeen neljäs studioalbumi, joka julkaistiin 25. maaliskuuta 2009 sekä CD:nä että vinyylinä.

## Kappaleet
#
#
#
#
#
#
#

## Arvostelut
* Desibeli.net: 
* Dome.fi: 
* Keskisuomalainen: *positiivinen*
* Rumba: *positiivinen*
* Soundi: 

## Lähteet

## Aiheesta muualla
* Yhtyeen viralliset sivut 
* Novo Atlantis discogs.com -sivustolla
Mark Roberts

**Mark Roberts** on newyorkilainen turistiopas, joka on saavuttanut mainetta syyskuun 11. päivän iskuihin liittyvien salaliittoteorioiden murtajana.

Roberts on esiintynyt useassa New Yorkissa toimivan kaapelikanava Hardfiren keskusteluohjelmassa väitellen muun muassa Loose Change -salaliittoteoriaelokuvan tekijöiden, sekä 9/11 Totuus -liikkeen johtohenkilöiden  Richard Gagen (Architects & Engineers for 9/11 Truth) ja James H. Fetzerin (Scholars for 9/11 Truth) kanssa. Roberts esiintyy lyhyesti myös BBC:n ohjelmassa *The Conspiracy Files – 9/11 – The Third Tower*.

Roberts on kirjoittanut kriittisen katseluoppaan Loose Change -elokuvaan. *Loose Change Second Edition Viewer Guide*  sisältää dokumentin täydellisen tekstin. Opas toteaa suurimman osan dokumentin väitteistä olevan virheellisiä. Se korostaa lisäksi, miten Loose Change -dokumenttielokuvaa on muutettu ajan kuluessa.

Roberts on kirjoittanut lisäksi artikkelin *William Rodriguez, Escape Artist* sankarillisesti toimineesta WTC:n talonmiehestä William Rodriguezista. Artikkelissa osoitetaan mitä iskuihin liittyviä virheellisiä väitteitä Rodriguez on julkistanut. Näihin kuuluu esimerkiksi väite virallisen kertomuksen valheellisuudesta.. 

## Lähteet

## Aiheesta muualla
*Mark Robertsin sivut (englanniksi)  
*Loose Change 2nd edition katseluopas (englanniksi) 
*William Rodriguez, Escape Artist (englanniksi)   "9/11-sankarille totuus on pakkopaita"
*Video by Mark Roberts: World Trade Center Not a Demolition - 46:58  - Dec 20, 2007   Video, joka osoittaa virheelliseksi väiteen WTC:n tornen tuhoamisesta räjähdepurulla
*Video: The Ground Zeros: Part 1 by Mark Roberts 52:36  - May 22, 2007   Hulvaton ja levottomuutta herättävä videodokumentti "Totuus"-liikkeen oudosta käytöksestä, valheista ja tietämättömyydestä Nollapisteessä New Yorkissa
*Mark Roberts esiintyy Hardfire-keskusteluohjelmassa
Luettelo vuoden 1978 miehittämättömistä avaruuslennoista

Vuonna 1978 laukaistiin avaruuteen 174 avaruusalusta, joista neljän laukaisu epäonnistui. Pääosa onnistuneista ja kaikki epäonnistumiset olivat miehittämättömien alusten laukaisuja.

## Onnistuneet laukaisut

## Epäonnistuneet laukaisut
* 25.03.78 DSCS-2 C9 ja DSCS-2 C10, Titan-3(23)C, Cape Canaveral 
* 27.5.1978 Ekran (3a) (Ekran 13L), Proton-K Blok-DM, Baikonur
* 17.8.1978, Ekran (3b) (Ekran 15L), Proton-K Blok-DM, Baikonur 
* 17.10.78 Ekran (3c) (Ekran 14L), Proton-K Blok-DM, Baikonur 

## Aiheesta muualla
*Güntherin avaruussivun Chronology-kohdasta laukaisujen historia (päälähde)
*Kanadalainen avaruushistoriasivusto (toinen päälähde)
*Russian Space Web
*Jonathan McDowellin avaruussivusto 
*NASA Jet Propulsion Laboratoryn avaruuslennot
*Miehittämättömien lentojen englanninkielinen keskustelusivu
SIG P220

**SIG P220**, **SIG Sauer P220** tai **Pistole 75** on sveitsiläisen SIG Arms AG:n suunnittelema ja saksalaisen J.P. Sauer und Sohn GmbH:n valmistama itselataava pistooli. 
Se kehitettiin korvaamaan Sveitsin armeijan aiempi SIG P210 -palveluspistooli. Sitä on alkuperäisen 9x19 mm Parabellum/Luger patruunan lisäksi valmistettu myös 7,65 Parabellum, .38 Super ja .45 ACP kaliipereissa.

Sveitsin tiukkojen asevientisäännösten vuoksi aseen valmistus siirrettiin saksalaiselle J.P. Sauer & Sohn -yhtiölle.

Siitä on valmistettu useita mallimuunnoksia, muun muassa P225, P226, P228 ja P229 malleja.

P200 -sarja täyttää Länsi-Saksan poliisin vuonna 1975 etsimälle itselataavalle pistoolille asetetun vaatimuksen, jonka mukaan asetta piti kyetä kantamaan turvallisesti patruuna piipussa, mutta jossa ei tarvitsisi poistaa erillistä varmistusta ennen ammuntaa.

## Rakenne

Pistoolin runko on kevytmetallivalua, luisti taas on prässätty teräslevystä ja sen etulevy on kiinnitetty hitsaamalla. Sulkukappale on erillinen, työstetty kappale, joka on upotettu luistiin ja lukittu pyöreän tapin avulla.  

Rungon vasemmalla puolella on kolme vipua: luistin salpa, vasaran vapautinvipu ja purkusalpa. Luistin vetäminen taakse ja päästäminen eteen virittää aseen. Vasaran vapauttimesta painamalla siirtyy virekynsi irti vasarasta, jolloin vasara lyö jousensa voimalla eteen, kunnes se tarttuu varmistuskynnykseen, joka pitää sen irti iskurista. Lukitustappi lukitsee iskurin.

## Lähteet

## Aiheesta muualla
* SIG Sauerin kotisivu 
* Käyttöohje
* Modern Firearms
810 Naval Air Squadron

**810 Naval Air Squadron** (**810 NAS**) oli Britannian Kuninkaallisen laivaston ilmavoimien lentolaivue.

## Perustaminen
810 NAS perustettiin 3. huhtikuuta 1933 Gosportissa yhdistämällä 463. ja 464. torpedolentueiden Blackburn Dart koneet lentolaivueeksi.  Perustettaessa laivueella oli kaksitoista lentokonetta. Laivue siirrettiin 8. toukokuuta Kotilaivastoon ''HMS Courageousille''. Blackburn Ripon koneet korvasivat syyskuussa laivueen Dartit. Laivueen kaluston vaihtaminen Blackburn Baffineiksi aloitettiin heinäkuussa 1934 ja koko laivue oli kalustettu marraskuussa. Abessinian kriisin vuoksi siirrettiin *HMS Courageous* laivueineen Välimerelle elokuussa 1935. Alus laivueineen palasi kotivesille helmikuussa 1936.

Laivueen kalusto vaihdettiin kahteentoista Blackburn Shark -koneeseen huhtikuussa 1937 ja edelleen Fairey Swordfisheiksi syyskuussa 1938. Käsky siirrosta ''HMS Ark Royalille''  tuli lokakuussa ja laivue siirtyi 11. tammikuuta 1939. Laivue siirtyi Amiraliteetin valvontaan 24. toukokuuta 1939.

## Toinen maailmansota
Toisen maailmansodan syttyessä 810 NAS oli edelleen palveluksessa *HMS Ark Royalilla* kalustonaan 12 Fairey swordfish konetta. 

Laivue lakkautettiin elokuussa 1945.

## Uudelleen perustaminen
Laivue perustettiin uudelleen ja se otti osaa Suezin kriisiin sekä Korean sotaan. Operaatio Musketeerin aikana laivueen kalustona olivat Hawker Sea Hawkit ja se palveli *HMS Bulwarkilla*.

Laivue lakkautettiin uudelleen.

Laivue luotiin uudelleen ja otettiin palvelukseen 3. maaliskuuta 1983 RNAS Culdroseen. Laivueen kalustona oli 10 Sea King HAS.5 helikopteria. Laivueen kalusto vaihto Sea King HAS.6 helikoptereiksi aloitettiin lokakuussa 1989 ja viimeinen vaihdettiin helmikuussa 1990. Laivue lakkautettiin heinäkuussa 2001.

## Lähteet
*
*
*
*
*
*
*

## Aiheesta muualla
Pyhämaina

**Pyhämaina** eli **beo** (*Gracula religiosa*) on alun perin eteläaasialainen kottaraisiin kuuluva varpuslintu. Laji on levittäytynyt myös muualle. Lintu on taitava matkimaan muiden lintujen laulua ja myös ihmisen puhetta, minkä vuoksi sitä pidetään myös lemmikkilintuna.

## Koko ja ulkonäkö
Kooltaan pyhämaina on noin 30&nbsp;cm. Pyhämainan höyhenpuku on musta, mutta näyttää tietyssä valaistuksessa vihertävältä. Lajin erottaa muista mustista mainalajeista niskan paljaiden keltaisten laikkujen perusteella. Siivissä on suuret valkoiset siipilaikut.

## Levinneisyys ja elinympäristö
Pyhämainaa tavataan kosteissa metsissä ja metsien reunamilla alueella, joka ulottuu Sri Lankasta Intian länsiosiin, Intian itäosista Etelä-Kiinaan ja läpi Kaakkois-Aasian Indonesiaan, Borneoon ja Filippiineille. Laji levittäytyi myös Joulusaarelle, mutta on hävinnyt sieltä. Pyhämaina on levittäytynyt myös Puerto Ricoon ja Yhdysvalloissa Miamin, Kalifornian, Floridan ja Havaijin osavaltioihin, missä sitä tavataan puistoista.

## Elintavat ja ravinto
Pyhämainat liikkuvat yleensä pareittain, joskus myös ryhmissä. Laji istuu usein korkealla puiden latvoissa päästelemässä kuuluvia kutsuääniä. Pesän laji rakentaa vanhaan tikankoloon tai muuhun puussa olevaan onkaloon.

Ravintonaan pyhämaina käyttää pääasiassa hedelmiä ja hyönteisiä.

## Lähteet
SDP Etelä-Savo

**SDP Etelä-Savo** oli Suomen Sosialidemokraattisen Puolueen piirijärjestö Etelä-Savon vaalipiirissä. Vuonna 2013 järjestö yhdistyi vaalipiiriuudistusta seuraten Kymen Sosialidemokraattisen Piirin kanssa muodostaen Kaakkois-Suomen Sosialidemokraatit. Vuodesta 1906 toiminut piiri tunnettiin aiemmin nimellä **Mikkelin läänin vaalipiirin sos.dem. piirijärjestö** ja sen piiritoimisto sijaitsi Mikkelissä.

Piirin alueella toimi vuonna 2009 kolme kunnallisjärjestöä (Kerimäki, Mikkeli ja Savonlinna) ja yhteensä 41 puolueosastoa.

Etelä-Savon vaalipiiristä (aiemmin Mikkelin läänin vaalipiiri) valittiin vuosina 1962–1999 kolme SDP:n kansanedustajaa. Eduskuntavaaleissa 2003 valituksi tuli kaksi, 2007 yksi ja 2011 kaksi.

## Kansanedustajat
*Jouni Backman (1987–2007, 2011-2015)
*Pauliina Viitamies (2007–2015)
*Arto Seppälä (1999-2007)
*Raimo Mähönen (1995-2003)
*Janne Viitamies (1995-1999)
*Erkki Liikanen (1972-–1990)
*Kalervo Haapasalo (1951–1975)
*Viljo Virtanen (1951–1969)
*Edvard Pesonen (1933–1939, 1943–1966)
*Alex Hämäläinen (1930–1943)
*Reinhold Svento (1922–1945)
*Hilma Valjakka (1919–1930)
*Jussi Tolonen (1914–1917, 1919–1924, 1927–1951)
*Kalle Hakala (1911–1918, 1924–1933, 1934–1947)
*Oliver Eronen (1907-1918, 1922-1924)
*Oskari Orasmaa (1907-1911, 1914-1918)
*Albin Valjakka (1907-1918)
*Pekka Huttunen (1907-1918)
*Anshelm Kannisto (1907-1911)
*Josua Järvinen (1907-1911)

## Johto
### Puheenjohtajat
*Satu Taavitsainen

### Varapuheenjohtajat
*Jarmo Linnamurto (1.)
*Alpo Salo (2.)

## Lähteet
Aune Hiisku

**Aune Sylvia Hiisku** (sukunimi vuoteen 1945 **Heinonen**; 16. syyskuuta 1902 Kemi – 8. maaliskuuta 1978 Turku) oli suomalainen kirjailija.

Aune Hiisku oli yksi kolmesta V. A. Koskenniemen kirjalliseen piirin kuuluneista turkulaisesta Hiiskun sisaruksesta, muita sisaria olivat Helka Hiisku ja Kyllikki Hiisku. He opiskelivat Turun yliopistossa ja valmistuivat sieltä maistereiksi. Hän toimi äidinkielen ja historian lehtorina ja koulun johtajana Pohjanmaalla, Isonkyrön keskikoulussa vuosina 1928-45. Siellä ollessaan Hiisku suoritti myös varsin mittavaa kansanperinteen keräystoimintaa. Aune Hiisku julkaisi sisarusten elämänvaiheista aiheita saaneen romaanin *Kun talo on valmis, tulee kuolema* (1933) sekä myöhemmin Kaarlo Sarkian elämäkertateoksen. Häneltä jäi myös suuri joukko julkaisemattomia käsikirjoituksia niiden joukossa sota-aiheisia novelleja ja salapoliisiromaani.

Hiisku tuli ylioppilaaksi Turun suomalaisesta yhteiskoulusta vuonna 1921. Hän valmistui filosofian kandidaatiksi Turun yliopistosta 1927 ja filosofian lisensiaatiksi 1955. Hiisku toimi lehtorina paitsi Isonkyrön keskikoulussa myös Hämeenlinnan tyttölyseossa 1945–1956 ja Turun tyttölyseossa 1956–1966. Hiiskun vanhemmat olivat rakennusmestari Juho Vihtori Heinonen ja Ida Maria (o.s. Räyny).

## Teoksia
* *Kun talo on valmis, tulee kuolema*, romaani.  WSOY 1933 (nimellä *Aune Heinonen*)
* *Kaarlo Sarkia, uneksija –  kilvoittelija*.  WSOY 1972

## Elämäkertoja
*Kati Launis: *Kynän kantama elämä. Kirjoittavat Hiiskun sisaret* (Sigillum, 2017)
*Kati Launis*: Runoja ja uunilahnaa : Hiiskun sisarten ja Kaarlo Sarkian ystävyydestä* teoksessa *Ritvan ystäväkirja* (k&h-kustannus, 2012)

## Lähteet
* Suomen kirjailijat-tietokanta
* Kynä kantaa vuosikymmenestä toiseen – Hiiskun sisarusten laaja arkisto valaisee Turun kirjallista historiaa  Turun Sanomat 24.12.2005. Viitattu 1.1.2019.

### Viitteet

## Aiheesta muualla
* 
* Artikkeli Aune Hiiskusta
Sandrine Aubert

**Sandrine Aubert** (s. 6. lokakuuta 1982 Échirolles, Isère, Ranska) on ranskalainen alppihiihtäjä.

Aubert osallistui aikuisten arvokilpailuihin ensimmäisen kerran Åren MM-kisoissa 2007 ollen parhaimmillaan kahdeksastoista pujottelussa. Val d'Isèren MM-kilpailuissa 2009 hän oli superyhdistetyssä yhdeksäs ja Vancouverin olympialaisissa 2010 pujottelussa viides.

Aubert kilpaili maailmancupissa ensimmäisen kerran marraskuussa 2003. Ensimmäisen pistesijansa hän saavutti oltuaan yhdistetyn kilpailussa 27. Kvitfjellissä maaliskuussa 2006. Kymmenen parhaan joukkoon hän sijoittui ensimmäisen kerran oltuaan viides St. Antonin superyhdistetyssä joulukuussa 2007. Yhdistetyn maailmancupissa hän sijoittui kaudella 2007–2008 neljänneksi. Ensimmäisen voittonsa – ja palkintokorokepaikkansa – hän saavutti Ofterschwangin pujottelukilpailussa 7. maaliskuuta 2009. Muutamaa päivää myöhemmin hän voitti maailmancup-kauden 2008–2009 viimeisen pujottelun Åressa. Pujottelucupin kokonaispisteissä hän sijoittui viidenneksi. Kaudella 2009–2010 hän voitti pujottelukilpailut Åressa ja Zagrebissa sekä sijoittui samassa lajissa toiseksi Lienzissä. Pujottelucupin kokonaispisteissä hän oli neljäs.

Aubert voitti Ranskan pujottelumestaruuden vuonna 2007 ja saman lajin Euroopan cupin kokonaiskilpailun kaudella 2005–2006.

## Lähteet
*
Mihail Veller

**Mihail Iosifovitš Veller** (; 20. toukokuuta 1948 Kamjanets-Podilskyi, Ukrainan SNT , toisten tietojen mukaan Tšitan alue, Siperia  Neuvostoliitto) on venäläinen kirjailija.

Veller syntyi upseerisperheeseen ja on asunut sekä matkustellut paljon eri puolilla Neuvostoliittoa sekä IVYä. Koulunsa hän päätti Mahiljoussa Valko-Venäjällä 1966. Hän opiskeli filologiaa Leningradin valtionyliopistossa. Kesällä 1969 hän matkusti ilman rahaa ja kulkulupia Leningradista Kamtšatkalle kuukaudessa. Seuraavana kesänä hän teeskenteli mielisairasta psykiatrisella osastolla.

## Tuotantoa
Vellerin ensimmäinen kokoelmateos *Хочу быть дворником* (Haluan olla talonmies) ilmestyi vuonna 1983 Tallinnassa ja sai runsaasti huomiota. Veller on ollut varsin tuottelias. Hänen kertomuksiaan on julkaistu muun muassa äänikirjoina. Tunnetuimpia teoksia ovat Gogol-henkinen *Легенды Невского Проспекта* (Nevskin valtakadun legendoja) vuodelta 1993, kertomus *Всё о жизни* (Kaikki elämästä), joka keskittyy elämän mielettömyyksiin ja paradokseihin vuodelta 1998, romaanit *Гонец из Пизы* (Pisan lähetti) 2000, *Кассандра* (Cassandra) 2002 sekä *Перпендикуляр* (Kohtisuora) 2008. Velleriä ei ole kaupallisesti suomennettu. 

## Lähteet
Saldusin piiri

**Saldusin piiri** oli hallinnollinen alue Latviassa. Vuoden 2008 alussa alueen väkiluku oli 36&nbsp;324. Väestöstä 84,0 prosenttia oli latvialaisia, 6,7 prosenttia liettualaisia ja 5,1 prosenttia venäläisiä. Saldusin pinta-ala on 2&nbsp;076 neliökilometriä. Väestötiheys on 17,5 asukasta neliökilometriä kohden (vuoden 2008 alku).  Latvian piirit lakkautettiin vuonna 2009 Latvian aluehallintouudistuksen yhteydessä.

## Lähteet
SLUC Nancy

**Stade Lorrain Université Club Nancy** eli **SLUC Nancy**, on ranskalainen koripalloseura.

## Historia
Vaikkakin seura on jo yli 40 vuotta vanha, niin sen kaikki mestaruudet ovat 2000-luvulta. 1990-luvulla seura aloitti nousun kohti Ranskan kärkeä. Vuosikymmenen aikana se nousi 3.divisioonasta vuoteen 1995 mennessä Ranskan koripalloliigaan. Joukkue voitti 2002 Korać Cupin, joka on sen ainoa kansainvälinen mestaruus. 2006 seura pelasi ensimmäistä kertaa ULEB Eurocupissa. Kun seura voitti Ranskan mestaruuden 2008, pääsi se automaattisesti Euroliigaan. Kausi 2008-2009 oli myös seuran historian ensimmäinen Euroliiga-kausi.

## Aiheesta muualla
*Virallinen kotisivu
*Joukkue Euroliigan sivuilla
Ligue Nationale de Basketball

**Ligue Nationale de Basket** (lyhyemmin **LNB**) on Ranskan korkein koripallosarja. Sarja on jaettu kahteen sarjatasoon: Pro A (korkein divisioona) ja Pro B (toiseksi korkein divisioona). Kausi 2019–2020 oli ensimmäinen kausi korkeimman sarjatason olemassaolon aikana, jolloin mestaruus ei ratkennut. Kausi jouduttiin keskeyttämään COVID-19-pandemian vuoksi.

## Sarjasysteemi
Pro A:n joukkueet pelaavat toisiaan vastaan kahdesti. Sarjan lopussa kahdeksan parasta seuraa pääsevät pudotuspeleihin. Kaudesta 2006–2007 kolme huonointa joukkuetta putoavat Pro B:hen. Pudotuspelien kaikki kierrokset ovat paras-kolmesta sarjoja. Ainoastaan mestaruudesta pelataan vain yksi peli.

Pro B:n joukkueet pelaavat toisiaan vastaan kahdesti. Kahdeksan parasta joukkuetta pääsevät pudotuspeleihin ja sarjan voittaja sekä mestari pääsevät Pro A:han. Pudotuspelien osat ovat kahden pelin mittaisia, mutta finaali on yhden pelin ottelu. Pro B:n kaksi huonointa joukkuetta tippuvat NM1-liigaan.

## Joukkueet kaudella 2025–2026
### Pro A

### Pro B
* ADA Blois Basket 41
* Aix Maurienne Savoie Basket
* Alliance Sport Alsace
* ALM Évreux Basket
* Caen Basket Calvados
* Champagne Basket
* Chorale Roanne Basket
* Denain ASC Voltaire
* Élan Béarnais Pau-Orthez
* Entente Orléanaise Loiret
* Hermine de Nantes Atlantique
* Hyeres-Toulon Var Basket
* JA Vichy Basket
* Quimper UJAP
* Rouen Métropole Basket
* Saint-Chamond Basket
* Sharks Antibes
* Stade Rochelais Basket
* Union Poitiers Basket 86

## Mestaruudet

## Lähteet
* EuroBasket: Jeep ELITE ProA TEAMS/STATS

## Viitteet

## Aiheesta muualla
*Virallinen kotisivu
Kyllikki Hiisku

**Vieno Kyllikki Hiisku** (vuoteen 1946 **Heinonen**; 31. lokakuuta 1905 Forssa – 1. tammikuuta 1966 Turku) oli suomalainen toimittaja ja kirjailija.

Kyllikki Hiisku oli yksi kolmesta V. A. Koskenniemen kirjalliseen piirin kuuluneista turkulaisesta Hiiskun sisaruksesta; muut olivat Aune Hiisku ja Helka Hiisku. Kyllikki Hiisku kirjoitti ylioppilaaksi 1926 ja valmistui filosofian maisteriksi Turun yliopistosta 1935. Hän työskenteli vuodesta 1936 *[[Uusi Suomi|Uuden Suomen]]* Turun-toimittajana ja kirjallisuus- ja teatteriarvostelijana. Hän opetti kirjallisuutta Turun työväenopistossa sekä kieliä Turun tyttölyseossa, tyttökoulussa ja sairaanhoitajaopistossa. Hän oli Turun taiteilijaseuran pitkäaikainen sihteeri ja eräs V. A. Koskenniemen seuran perustajista. Hiisku opiskeli vuonna 1943 Italian valtion stipendillä Rooman yliopistossa ja kirjoitti tästä ajasta matkakirjan *Italia valinkauhassa* (1945). Hän julkaisi lisäksi yhden romaanin ja kirjoitti lukuisia lehtiartikkeleita muun muassa Koskenniemen kirjallisen piirin toiminnasta.

## Teoksia
**Marttilan tyttäret*, Sirpaleen jatkoromaani 24.  Kaleva, Oulu 1938 (nimellä *Kyllikki Heinonen*)
* *Italia valinkauhassa : nähtyä ja koettua*.  Gummerus 1945

## Elämäkertoja
*Kati Launis: *Kynän kantama elämä. Kirjoittavat Hiiskun sisaret* (Sigillum, 2017)
*Kati Launis*: Runoja ja uunilahnaa : Hiiskun sisarten ja Kaarlo Sarkian ystävyydestä* teoksessa *Ritvan ystäväkirja* (k&h-kustannus, 2012)

## Lähteet
Helka Hiisku

**Helka Inkeri Hiisku** (vuoteen 1945 **Heinonen**; 1. maaliskuuta 1912 Kotka – 5. lokakuuta 1962 Turku) oli suomalainen runoilija, toimittaja ja kääntäjä.

Helka Hiisku oli yksi kolmesta V. A. Koskenniemen kirjalliseen piirin kuuluneista turkulaisesta Hiiskun sisaruksesta; muita sisaria olivat Aune Hiisku ja Kyllikki Hiisku. He opiskelivat Turun yliopistossa ja valmistuivat sieltä maistereiksi.  Helka Hiisku julkaisi kolme omaa runokokoelmaa, ja häntä on luonnehdittu herkkien mielialojen lyyrikoksi. Hän suomensi kirjallisuutta virosta ja italiasta, muun muassa *[[Isä Camillo]]* -kirjoja.

Helka Hiisku toimi sotavuosina *[[Turun ylioppilaslehti|Turun ylioppilaslehden]]* päätoimittajana ja sittemmin *[[Uusi Suomi|Uuden Suomen]]* kulttuuritoimittajana 1943–1956.

## Teoksia
* *Muuttolintu: Runoja.* WSOY 1946.
* *Karannut tuli: Runoja.* WSOY 1948.
* *Iltalaulu: Valitut runot*.  WSOY 1971.

## Käännöksiä
* Giovanni Guareschi: *Isä Camillon kylä*.  WSOY 1952. (Lyhennetty suomennos, alkuteos *Mondo piccolo "Don Camillo"*.)
* Giovanni Guareschi: *Isä Camillo ja hänen laumansa*.  WSOY 1953. (Alkuteos *Don Camillo e il suo gregge*.)
* Giovanni Guareschi: *Isä Camillon paluu*.  WSOY 1954. (Alkuteokset *Mondo piccolo ”Don Camillo”* ja *Don Camillo e il suo gregge*.)
* Giovanni Guareschi: *Oma pieni maailmani*.  WSOY 1955. (Alkuteos *La scoperta di Milano*.)
* Carlo Levi: *Jumalan selän takana*.  WSOY 1956. (Alkuteos *Cristo si è fermato a Eboli*.)
* Maria Giacobbe: *Opettajattaren päiväkirja*.  Gummerus 1958. (Alkuteos *Diario di una maestrina*.)

## Elämäkertoja
* Kati Launis: *Kynän kantama elämä. Kirjoittavat Hiiskun sisaret* (Sigillum, 2017)
* Kati Launis: *Runoja ja uunilahnaa : Hiiskun sisarten ja Kaarlo Sarkian ystävyydestä* teoksessa *Ritvan ystäväkirja* (k&h-kustannus, 2012)

## Lähteet
* 
* 
* Kynä kantaa vuosikymmenestä toiseen – Hiiskun sisarusten laaja arkisto valaisee Turun kirjallista historiaa.  *Turun Sanomat* 24.12.2005. Viitattu 1.1.2019.

## Aiheesta muualla
* Aune, Helka ja Kyllikki Hiiskun arkiston sisällysluettelo.  V. A. Koskenniemen Seura.
Luettelo Suomen virallisen albumilistan ykkösistä vuonna 1995

Tämä on **luettelo [[Suomen virallinen lista|Suomen virallisen albumilistan]]** kärkipaikkaa hallussaan pitäneistä albumeista ja niiden esittäjistä vuonna 1995.

## Katso myös

## Lähteet
* Musiikkituottajat → Tilastot → Suomen virallinen lista → Albumit
Parhaan leikkauksen Jussi

**Parhaan leikkauksen Jussi** on yksi Jussi-palkinnon palkintosarjoista.

## Useamman palkinnon voittaneet henkilöt

; Kuusi
*Samu Heikkilä

; Neljä
*Kimmo Taavila

; Kolme
*Mervi Junkkonen
*Jukka Nykänen
*Jussi Rautaniemi

; Kaksi
*Timo Linnasalo

## Voittajat ja ehdokkaat

## Lähteet
Calouste Gulbenkianin säätiö

**Calouste Gulbenkian -säätiö** () on yksityinen mutta yleishyödyllinen portugalilainen säätiö. Sen tavoitteet ovat taiteiden, hyväntekeväisyyden, koulutuksen ja tieteiden alalla. Armenialaista alkuperää olleen öljyalan liikemiehen Calouste Sarkis Gulbenkianin testamentin määräyksestä perustetun säätiön säännöt on hyväksytty 1956.

Säätiön keskuspaikka on Lissabonissa ja toimipisteitä lisäksi Britanniassa sekä Pariisissa. Vuonna 1969 käyttöön otetut tilat muodostuvat itse pääkonttorista ja museosta, ja niiden suunnittelijat ovat Ruy Athouguia, Pedro Cid ja Alberto Pessoa. Lisäksi alueella on säätiön hallinnon ja osastojen käytössä olevia tiloja, suuri auditorio, vaihtuvien näyttelyiden tila, kongressialue, jossa on auditorioita ja muita tiloja, sekä suuri rakennus, jossa ovat Calouste Gulbenkianin museo ja taidekirjasto. Rakennuskompleksi sijaitsee Gulbenkianin puistossa, jonka on suunnitellut Ribeiro Telles. Puiston toiseen päähän avattiin vuonna 1983 Nykytaiteen keskus, joka koostuu museosta ja opetuskeskuksesta. Tiedeinstituutti *[[Instituto Gulbenkian de Ciência]]* sijaitsee usean rakennuksen kompleksissa Oeirasissa Lissabonin laitamilla, lähellä Pombalin markiisin palatsia.

Fundação Calouste Gulbenkian omistaa kokonaan portugalilaisen öljy-yhtiön Partexin.

## Katso myös
* Calouste Gulbenkian
* Calouste Gulbenkianin museo
* Gulbenkian -palkinto
* Gulbenkianin tiedeinstituutti

## Lähteet

## Aiheesta muualla

* Calouste Gulbenkian Foundation 
* Calouste Gulbenkian Foundation 3D Model
Luettelo Suomen virallisen singlelistan ykkösistä vuonna 1998

Tämä on **luettelo [[Suomen virallinen lista|Suomen virallisen singlelistan]]** kärkipaikkaa hallussaan pitäneistä artisteista ja singleistä vuonna 1998.

## Katso myös

* Luettelo musiikkilistoista

## Lähteet
* Musiikkituottajat → Tilastot → Suomen virallinen lista → Singlet
Axel Wiklund

**Axel Walfrid Wiklund** (20. marraskuuta 1872 Värtsilä – 10. joulukuuta 1940 Helsinki) oli suomalainen Turussa vaikuttanut liikemies ja kauppaneuvos.

Wiklundin vanhemmat olivat urakoitsija Anders Wiklund ja Emma Bagarnäs. Hän pääsi ylioppilaaksi Viipurin ruotsalaisesta lyseosta 1891 ja opiskeli Polyteknillisessä opistossa valmistuen arkkitehdiksi 1895. Hän omisti jo opiskeluaikanaan polkupyöräliikkeen ja muutettuaan Turkuun 1895 hän osti Eerikinkadun ja Kauppiaskadun kulmatalossa sijainneen Turun Rakennuskonttorin rautakaupan yhdistäen siihen polkupyöräliikkeensä. Tästä rautakaupasta kehittyi *Oy Wiklund Ab* ja Axel Wiklund toimi tämän yrityksen toimitusjohtajana 1899-1918 ja yhtiön johtokunnan puheenjohtajana 1918-1940. Hän oli myös perustamassa *Rautakonttori Oy*:tä ja oli sen hallintoneuvoston puheenjohtajana 1918-1940. Wiklund oli Turun kaupunginvaltuuston ja rahatoimikamarin jäsenenä sekä toimi Turun kauppiasyhdistyksen puheenjohtajana. Hän sai kauppaneuvoksen arvon 1920.

Oy Wiklund Ab:n tavaratalo siirtyi Turun Osuuskaupan haltuun 1950-luvulla ja se toimii nykyisin nimellä *Sokos Wiklund*.

Wiklund omisti vuodesta 1915 Hannulan kartanon Askaisissa ja harjoitti siellä hevosjalostusta. Hän perusti Lausteen poikakodin ja toimi sen johtokunnan puheenjohtajana. Turun Soitannollisessa seurassa Wiklund oli kassanhoitajana ja puheenjohtajana. Hän oli Turun rahatoimikamarin jäsenenä 23 vuoden ajan vuoteen 1916 saakka ja oli useita vuosia myös Turun kaupunginvaltuuston jäsenenä.

Wiklund oli naimisissa vuodesta 1895 Anna Lovisa Ingeborg Laquistin kanssa.

## Lähteet
* Wikiaineisto: Kuka kukin oli 1961
* Wiklundin historia alkoi rautakaupasta.  Turun Sanomat 20.7.2008

### Viitteet

## Aiheesta muualla
* Osakeyhtiö Axel Viklund Turku, Suomen Kuvalehti, 10.11.1923, nro 45, s. 22, Kansalliskirjaston digitaaliset aineistot
Right Round

**Right Round** on yhdysvaltalaisen rap-artisti Flo Ridan ensimmäinen single hänen toiselta albumiltaan *[[R.O.O.T.S.]]*. Hän esittää kappaleen yhdessä Keshan kanssa. *Right Round* julkaistiin radiosoittoon 20. tammikuuta 2009 ja se on noussut listaykköseksi Yhdysvalloissa, Kanadassa, Australiassa, Irlannissa, Turkissa ja Isossa-Britanniassa. Kappale sisältää samplen Dead or Alive -yhtyeen vuoden 1984 hittikappaleesta *[[You Spin Me Round (Like a Record)]]*.

## Kaupallinen menestys
*Right Round* teki ensiesiintymisensä *[[Billboard Hot 100]]* -listalla sijalla 74 ja nousi ykköseksi 28. helmikuuta 2009 myytyään 636&nbsp;000 digitaalista latausta ensimmäisen viikon aikana. Kyseessä oli suurin ensimmäisen viikon latausmäärä koskaan. Vanha ennätys oli joulukuulta 2007 niin ikään Flo Ridan esittämän *[[Low (Flo Rida)|Low:n]]* nimissä. Toisella viikolla latauksia tuli vielä 460&nbsp;000 lisää, mikä riitti kaikkien aikojen viikkolatausten määrässä kolmannelle sijalle. *Right Roundista* tuli nopeimmin miljoona kopiota myynyt kappale Yhdysvalloissa miljoonarajan ylityttyä vajaassa kahdessa viikossa. Se rikkoi vastaavan ennätyksen myös kahden miljoonan kohdalla, tuo raja ylittyi viiden myyntiviikon jälkeen. Yhteensä *Right Round* on ladattu 2&nbsp;027&nbsp;000 kertaa. *Billboard Hot 100* -listaa se on johtanut viiden viikon ajan.

## Listasijoitukset

## Lähteet
Viron venäläinen puolue

**Viron venäläinen puolue** (; ) oli toinen Viron kahdesta puolueesta, jotka ilmoittivat ajavansa vironvenäläisten asiaa. Puolue perustettiin aluksi nimellä Venäjän kansallinen liitto ja 1.10.1994 Viron venäläinen puolue, ja se koki jatkavansa vuosina 1920–1940 toimineen Viron venäläisen kansallisliiton perinteitä. Edeltäjäpuolue kiellettiin vuonna 1940, ja monet sen johdosta ja osa tavallisista jäsenistä joutuivat vainojen kohteiksi.

## Uuden itsenäisyyden ajan venäläispuolue Viron poliittisessa elämässä

Vuoden 1995 Riigikogun vaaleissa Virossa muodostettiin yhdessä Perustuslakipuolueen () kanssa vaaliliitto "Kotimme on Viro!" (). Vaaliliitto sai 6 paikkaa Riigikogussa. Viron venäläisellä puolueella oli edustajia kunnan- ja kaupunginvaltuustoissa Tallinnassa, Paldiskissa, Narvassa, Kallasteessa ja Maardussa. 

Vuonna 2002 Viron venäläis-balttilainen puolue, Viron yhtenäisyyspuolue ja Venäjän yhtenäisyyspuolue liittyivät Viron venäläiseen puolueeseen. Parlamenttivaaleissa 2003 ja 2007 puolue ei saanut edustusta. Se jäi 5&nbsp;%:n äänikynnyksen alle saaden enää vain 0,2&nbsp;% äänistä. Viron venäläisen puolueen viimeisenä puheenjohtajana toimi Stanislav Tserepanov.

Viron venäläinen puolue päätti yhdistymisestä Sosiaalidemokraattisen puolueen kanssa 12. tammikuuta 2012.

## Vaalimenestys Riigikogussa

### Riigikogun vaalit

## Puolueen puheenjohtajat

*Sergei Kuznetov (1994–1996)
*Eduard Sedašev (1996)
*Nikolai Maspanov (1996–1999)
*Oleg Sidelnikov (1999)
*Nikolai Maspanov (1999-2002)
*Stanislav Tšerepanov (2002-2012)

## Katso myös
* Dmitri Linter

## Lähteet
Misterbianco

**Misterbianco** () on kunta Catanian metropolikaupungissa, Sisiliassa, Etelä-Italiassa. Sen asukasluku on vajaat 50&nbsp;000 ja pinta-ala 37 km². Kunta sijaitsee Etnatulivuoren juurella ja sen korkein kohta 210 m.

Misterbiancon nimi juontuu Munasterium Album -nimisestä luostarista, joka sijaitsi kunnan tämänhetkisen keskustan alueella. Luostari kuitenkin tuhoutui Etnan purkauksessa vuonna 1669, jolloin tuhoutui myös kunnan vanha keskusta.


Tiedosto:Strada Madonna degli Ammalati - ingresso piazzale della chiesa.jpg|Kirkon sisäänkäynti Misterbiancossa.
Tiedosto:Parco Campanarazzu - Misterbianco.jpg|Campanarazzun puisto Misterbiancossa.


## Lähteet

## Aiheesta muualla
Jason Donovan

**Jason Sean Donovan** (s. 1. kesäkuuta 1968 Malvern) on australialainen näyttelijä ja poplaulaja. Donovanin levyjä on myyty Britanniassa yli 3 miljoonaa kappaletta ja hänen esikoisalbuminsa *[[Ten Good Reasons]]* oli 1,5 miljoonan myynnillään Britannian myydyin albumi vuonna 1989. Alun perin australialaisesta *[[Neighbours]]*-saippuasarjasta julkisuuteen nousseella Donovan on tehnyt myös neljä Britannian singlelistaykköstä. Yksi näistä oli toisen *Neighbours*-tähden Kylie Minoguen kanssa laulettu duetto ”Especially for You”. 2000-luvulla Donovan keskittyi näyttelemiseen televisiossa ja lavamusikaaleissa. Donovanilta ilmestyi kuitenkin 15 vuoden tauon jälkeen uusi studioalbumi *[[Let It Be Me]]* marraskuussa 2008.

## Aiheesta muualla
* Viralliset kotisivut. 
* 
*
Le Mans Sarthe Basket

**Le Mans Sarthe Basket** on ranskalainen koripalloseura, joka sijaitsee Le Mansissa. Se pelaa Ranskan koripallon korkeimmalla tasolla, Ligue Nationale de Basketballissa.

## Historia
Joukkueen ensimmäinen mestaruus on vuodelta 1964, kun se voitti Ranskan Cupin. Seura pääsi myös lähivuosina Ranskan Cupin finaaleihin. Ensimmäisen Ranskan mestaruuden seura voitti 1978 ja jatkoa tuli heti seuraavan vuonna. Vuonna 1982 joukkue voitti taas Ranskan mestaruuden, mutta iloa ei kauan kestänyt kun joukkueen valmentaja Bob Purkasher kuoli auto-onnettomuudessa. Joukkue joutui myös putoamaan alemmalle tasolle, mutta nousi 1991 takaisin korkeimmalla sarjatasolle. 2000-luvulla joukkue oli taas samanlaisessa vedossa kuin pimeällä 1990-luvulla. 2004 joukkue voitti Ranskan Cupin ja oli samalla sarjaykkönen. Kaksi vuotta sen jälkeen Le Mans voitti historian neljännen mestaruutensa. Kausiksi 2007-2009 se pääsi takaisin Euroopan eliitiin ja Euroliigaan. Joukkueella on viime ajat ollut vaikeuksia taloutensa kanssa, mutta nyt joukkueen pitäisi olla kuivilla vesillä.

## Aiheesta muualla
*Virallinen kotisivu 
*Joukkue Euroliigan sivuilla
*Joukkue Eurobasketin sivuilla
Yrjö Tapper

**Yrjö Tapper** (19. elokuuta 1932 Saarijärvi – 29. joulukuuta 2014 Tampere) oli suomalainen lavastaja. Hän syntyi Aino (o.s. Virta, 1899–1982) ja Vihtori (1897–1970) Tapperin neljäntenä lapsena. Hänen veljiään olivat Marko (myöhemmin kirjailija Marko Tapio, 1924–1973), Harri (kirjailija, 1929–2012) ja Kain (kuvanveistäjä, 1930–2004). 

Ennen lavastajanuraansa Tapper työskenteli muun muassa uitto- ja metsätyömiehenä sekä opettajana Saarijärven Konttimäen kansakoulussa 1953–1954. Kirjailija Harri Tapperin mukaan Yrjö oli veljeksistä urheilijana monipuolisin. Hän voitti piirimestaruuksia muun muassa maastojuoksussa ja hiihdossa. Toisin kuin muut veljekset, Yrjö oli myös mäkimies, voittaen SM-pronssia yhdistetyssä 20-vuotiaiden sarjassa. Muita Yrjö Tapperin urheilulajeja olivat pesäpallo ja soutu.

## Opinnot
* Taideteollinen oppilaitos, 1955–1958
* Suomen Teatterikoulu, lavastajalinja, 1959–1960

## Työt
* Lavastajan apulainen, Göteborgin kaupunginteatteri,1960–1962
* Lavastaja, Tampereen Teatteri, 1962–1967
* Lavastaja, Suomen Kansallisteatteri, 1967–1970
* Lavastaja, Porin Teatteri, 1970–1973
* Lavastaja, Tampereen Teatteri, 1973–1994

## Palkinnot

* Tampereen teatterikesän palkinto lavastuksesta Lauri Kokkosen näytelmään Ruskie neitsyt, 1986

## Lähteet
* Harri Tapper: *Suku puussa* (Saarijärven museon julkaisu 4, 1997)

### Viitteet

## Aiheesta muualla
*Yrjö Tapperin muistokirjoitus Helsingin Sanomissa
Urho Toivola

**Urho Vilpitön Konstantin Toivola** (vuoteen 1906 **Kröger**; 17. lokakuuta 1890 Heinola – 11. syyskuuta 1960 Helsinki) oli suomalainen toimittaja, Edistyspuolueen kansanedustaja ja diplomaatti. Hän edusti vasemmistoliberalismia, niin kutsuttua jakobinismia.

## Elämäkerta
Toivolan vanhemmat olivat rovasti David Konstantin Kröger ja Anni Koponen. Hän pääsi ylioppilaaksi 1909 ja valmistui filosofian kandidaatiksi 1914. Toivola toimi *[[Pohjanlahti (lehti)|Pohjanlahti]]*-lehden toimittajana Raumalla 1915, *[[Helsingin Sanomat|Helsingin Sanomien]]* toimittajana ja Nuorsuomalaisen puolueen puoluesihteerinä 1916–1917, elintarvehallituksen virkamiehenä 1917–1918 sekä Osuusliike Elannon kirjallisena sihteerinä ja Edistyspuolueen sihteerinä 1918–1919.

1920-luvun alkupuolella Toivola oli Suomen Lontoon-lähetystön lähetystösihteerinä 1921–1922, Pariisin-lähetystön lähetystösihteerinä ja Suomen edustajana Kansainliitossa 1922–1925 sekä Kansainliiton yleiskokouksen Suomen valtuuskunnan sihteerinä 1922–1924. Toivola oli sitten *[[Turun Sanomat|Turun Sanomien]]* päätoimittajana 1925–1937 ja *[[Elanto (lehti)|Elanto]]*-lehden päätoimittajana 1937–1938 sekä *[[Le Nord (lehti)|Le Nord]]* -lehden päätoimittajana 1938. Siirryttyään uudelleen Suomen ulkoministeriön palvelukseen Toivola oli ministeriön sanomalehtiosaston päällikkönä 1938–1939, valtioneuvoston tiedotuskeskuksen päällikkönä 1939, va. asiainhoitajana Oslossa 1940 ja jatkosodan aikana lähetystöneuvoksena Washingtonissa 1941–1944. Sodan jälkeen Toivola oli Suomen lähettiläänä Ottawassa 1947–1952 ja Prahassa sekä Wienissä 1953–1957.

Toivola oli kansanedustajana 1933–1936 Turun läänin eteläisestä vaalipiiristä. Hän oli presidentinvalitsijamiehenä vuosien 1931, 1937 ja 1940 presidentinvaaleissa. Hän kuului myös Turun kaupunginvaltuustoon ja oli jäsenenä Nuorsuomalaisen puolueen keskustoimikunnassa ja myöhemmin Edistyspuolueen puoluetoimikunnassa. 

Toivola oli naimisissa 1913–1949 Lyyli Elisabeth (Rakel) Kansasen kanssa. Suurlähettiläs Joel Toivola oli heidän poikansa. Jäätyään leskeksi Urho Toivola meni 1951 uudelleen naimisiin filosofian kandidaatti Rakel Ilona Kansasen kanssa.

## Teoksia
* *Valtiomuotomme ja eduskunta: Tasavallan ja kansanvallan puolesta*. Kustannus Oy Ahjo, Helsinki 1918.
* *[[Aurinkoista Amerikkaa]]*. WSOY 1932.
* *Suomen itsenäisyys*. Kirjoittajat A. R. Cederberg, Yrjö Ruutu, Urho Toivola. WSOY 1937.
* *Taistelu tasavallasta ja monarkiasta diplomaattisten asiakirjojen valossa*. Helsinki 1938.
* *Das heutige Finnland: Ein kurzer Überblick*. Toimittajat Urho Toivola ja Iivari Leiviskä. Suomen kirja, Helsinki 1942.
* *Amerikka varoitti*. Suomen kirja, Helsinki 1946.

## Lähteet
* 
* Wikiaineisto: Kuka kukin oli 1961.

## Kirjallisuutta
* 

## Aiheesta muualla
*
Charlotte’s Web

**Charlotte’s Web** on seuraavien teosten alkuperäisnimi:
**[[Lotta ystäväni]]*, E. B. Whiten vuonna 1952 kirjoittama lastenkirja
***[[Laulava porsas]]*, romaanin pohjalta vuonna 1973 valmistunut animaatioelokuva
***[[Laulava porsas: Suuri seikkailu]]*, elokuvan jatko-osa vuodelta 2003
***[[Lotta ystäväni (elokuva)|Lotta ystäväni]]*, näytelmäelokuva vuodelta 2006
Jussi-palkinnot 2000

**Jussi-palkinnot 2000** jaettiin 20. helmikuuta 2000 Finlandia-talossa järjestetyssä Jussi-palkintojen jakotilaisuudessa vuoden 1999 elokuville. Gaalan juonsivat Satu Silvo ja Esko Salminen.

## Voittajat ja ehdokkaat

### Yleisö-Jussi
Yleisö-Jussin voitti *[[Häjyt (elokuva)|Häjyt]]*.

## Aiheesta muualla
*IMDb: Jussi Awards: 2000
Luettelo Suomen virallisen singlelistan ykkösistä vuonna 1996

Tämä on **luettelo [[Suomen virallinen lista|Suomen virallisen singlelistan]]** kärkipaikkaa hallussaan pitäneistä artisteista ja singleistä vuonna 1996.

## Katso myös

* Luettelo musiikkilistoista

## Lähteet
* Musiikkituottajat → Tilastot → Suomen virallinen lista → Singlet
Syvään valoon

**Syvään valoon** on Uniklubin neljäs albumi. Se julkaistiin 4. maaliskuuta 2009. Albumilta julkaistiin single ”Polje” ja myöhemmin toisena singlenä ”Kukka”. *Syvään valoon* nousi julkaisuviikollaan Suomen virallisen albumilistan sijalle 3.

Kappaleista Kukka ja Polje julkaistiin musiikkivideot. Teemu on kirjoittanut albumin biiseistä suurimman osan kuten Kukka ja Jussi loput sanoittanut.

## Kappaleet
#
#
#
#
#
#
#
#
#
#
#
#

## Arvostelut
* Dome.fi: 
* Rumba: *neutraali*
* Soundi: 

## Lähteet
Siittiöiden DNA-testi

**Siittiöiden DNA-testiä** käytetään miehestä johtuvan lapsettomuuden tutkimiseen. Useiden tutkimusten mukaan siittiöiden DNA:n pilkkoutumisella on merkittävä vaikutus miehen hedelmällisyyteen. DNA:n pilkkoutuminen estää siittiötä hedelmöittämästä munasolua tai estää alkion kehityksen raskauden aikana. Se voi pahimmassa tapauksessa johtaa raskauden keskeytymiseen.

DNA-testi tehdään tuoreesta spermanäytteestä. Siitä nähdään helposti ja nopeasti, kuinka monta prosenttia sperman siittiöiden DNA:sta on pilkkoutunut. Siemenneste on normaalia, jos alle 15 prosentissa siittiöistä on DNA:n rakenteen vaurioita. Jos pilkkoutumista on 16–30 prosentilla siittiöistä, voi raskaus edelleen alkaa luonnollisin keinoin. Yli 30 prosentin pilkkoutuminen heikentää merkittävästi siittiöiden kykyä hedelmöittää munasolu. Testiä suositellaan lapsettomuudesta kärsiville pariskunnille, joille hedelmöityshoidot eivät ole tuoneet apua tai joilla syytä lapsettomuuteen ei tiedetä.

## Katso myös
* Lapsettomuus

## Lähteet
Einar Ahlman

**Gustaf Einar Ahlman** (6. marraskuuta 1872 Pöytyä – 8. maaliskuuta 1937 Kuusankoski) oli suomalainen vuorineuvos, joka oli Kymin Oy:n toimitusjohtajana.

Ahlmanin vanhemmat olivat Pöytyän kirkkoherra, rovasti Gustaf Julius Ahlman (1847–1896) ja Mathilda Elisabeth Bergroth. Hän pääsi ylioppilaaksi 1891 Turun lyseosta ja valmistui Helsingin yliopistosta filosofian kandidaatiksi ja maisteriksi 1894 sekä suoritti siellä oikeustutkinnon 1898. Ahlman sai varatuomarin arvon 1901.

Ahlman toimi asianajajana Tampereella 1905–1913 ja oli Pohjoismaiden Osakepankin Tampereen konttorin johtajana 1913–1918. Kymi-yhtiön toimitusjohtajana hän oli 1918–1937. Ahlman sai vuorineuvoksen arvon 1925.

Ahlman uudisti Kymin Osakeyhtiön hallintoa ja hänestä tuli toimitusjohtajuuden lisäksi myös yhtiön hallituksen puheenjohtaja vuonna 1929. Tampereen kaupunginvaltuuston puheenjohtajana hän oli vuosina 1909–1911 ja 1916–1918 sekä valtuustossa vuodet 1908–1918.

## Lähteet
*  Viitattu 20.10.2009

### Viitteet
Abyi

**Abyi** () eli **Abyj** ()  on maalaiskunta (''nasleg'') ja sen keskuskylä Abyin ulusissa Sahan tasavallassa. Se sijaitsee ulusin eli piirin keskiosassa, Indigirkan sivujoen Ujandinan eteläpuolella, 70 kilometriä piirikeskuksesta Belaja Gorasta lounaaseen. Kunnan alue on järvirikasta seutua. Kunnan keskuskylän Abyin lisäksi siihen kuuluu Djoskun kylä, joka sijaitsee 25 kilometriä keskuskylästä länteen.

Asukasluvun kehitys:
* 600 (1989) 
* 640 (2001) 
* 533 (2007)
* 527 (2011) 

Vuonna 2001 väestöstä asui keskuskylässä Abyissä 554 ja Djoskussa 86 henkeä. Vuonna 2007 luvut olivat 468 ja 67. Vuoden 2011 alussa kunnan 527 asukkaasta lapsia oli 150, työttömiä 28, eläkeläisiä 87 ja invalideja 39.

Abyissä on koulu, terveyskeskus, kauppa ja klubi. Paikkakunnalla harjoitetaan poronhoitoa, kalastusta ja turkiseläinten metsästystä.  

## Lähteet
Hans Ahlström

**Hans Erik Gunnar Ahlström** (18. kesäkuuta 1904 Helsinki &ndash; 19. marraskuuta 1960 Noormarkku) oli suomalainen vuorineuvos, joka toimittuaan pitkään A. Ahlström Oy:n Karhulan tehtaitten johtajana nousi koko Ahlström-konsernin pääjohtajaksi Harry Gullichsenin jälkeen 1954.

Hans Ahlström oli Kauttuan paperitehtaan johtajan Bertel Ahlströmin vanhin poika. Hänen äitinsä oli Ruth Björkenheim, joka meni vuonna 1919 uusiin naimisiin vuorineuvos Gösta Serlachiuksen kanssa. 

Ahlström valmistui insinööriksi (Bachelor of Science, Technology) vuonna 1927 Manchesterin teknillisessä korkeakoulusta. Työskenneltyään perhekonsernin yrityksissä Kauttualla ja Karhulassa hän nousi Karhula Oy:n toimitusjohtajan Anders Kramerin apulaiseksi vuonna 1932. Kolme vuotta myöhemmin hänestä tuli Karhulan lasitehtaan johtaja. Kramerin jäätyä eläkkeelle vuonna 1942 Hans Ahlströmista tuli hänen seuraajansa. A. Ahlström Oy:n johtajaksi Ahlström nousi vuonna 1951 ja pääjohtajaksi Harry Gullichsenin kuoltua vuonna 1954. Ahlströmin pääjohtajakaudella konserni menestyi, ja yrityksen liikevaihto ja tuottavuus nousivat huomattavasti.

Hans Ahlström sai vuorineuvoksen arvonimen vuonna 1954. Hän oli Suomen Lasiteollisuusliiton puheenjohtaja vuosina 1944–1954 ja Suomen Puuhiomoyhdistyksen puheenjohtaja vuodesta 1954 kuolemaansa saakka.

Hans Ahlströmin puoliso oli Marjatta Sibelius (1901–1989), joka oli Jean Sibeliuksen veljen, ylilääkäri Christian Sibeliuksen tytär.

## Katso myös
* Ahlström (suku)

## Lähteet
*  Viitattu 22.10.2009.

### Viitteet
Miro Honkanen

**Miro Honkanen** on suomalainen näyttelijä. Hän on opiskellut Tampereen yliopiston näyttelijäntyön laitoksella. Hän on työskennellyt Vaasan kaupunginteatterissa 1995–1998, Seinäjoen kaupunginteatterissa 1998–2008 ja Palatsiteatterissa Tampereella vuodesta 2009 sekä tehnyt vierailuja Uuteen Iloiseen Teatteriin ja Komediateatteri Arenaan.

## Lähteet
Majyar

**Majyar** (, ) on nasleg eli maalaiskunta Abyin ulusissa Sahan tasavallassa. Se sijaitsee ulusin eli piirin eteläosassa, Indigirkajoen varrella, 280 kilometriä piirikeskuksesta Belaja Gorasta lounaaseen. Kyläalueen keskuskylä on **Kebergene**. 

Asukasluvun kehitys:
* 600 (1989) 
* 632 (2001) 
* 533 (2007) 

Kebergenessä on koulu, terveyskeskus, kauppa ja klubi. Paikkakunnalla harjoitetaan poronhoitoa, kalastusta ja turkiseläinten metsästystä.  

## Lähteet
All We Know Is Falling

**All We Know Is Falling** on Paramoren debyyttialbumi. Albumi julkaistiin heinäkuussa 2005. Albumia tehtiin vuosina 2004–2005. Albumi sai suuriksi osiksi hyvää palautetta monissa arvosteluissa. Koko levyn kesto on 35:47. Kaikki albumin sisältämät kappaleet on kirjoittanut yhtye itse. Levy rikkoi kultarajan Yhdysvalloissa 20. lokakuuta 2009.

## Kappaleet

## Kokoonpano
* Hayley Williams – laulu 
* Josh Farro – kitara, taustalaulu 
* Zac Farro – rummut 
* Jeremy Davis – basso 
* Jason Bynum – kitara (lähti yhtyeestä vuonna 2005)

## Singlet
*
*
*

## Arvostelut
* AbsolutePunk: 
* Allmusic: 
* Alternative Press: 
* Punknews.org: 

## Lähteet
Mugurdah

**Mugurdah** (, ) on maalaiskunta (nasleg) Abyin ulusissa Sahan tasavallassa. Se sijaitsee ulusin länsiosassa, Indigirkaan laskevan Ujandinan varrella, 160 kilometriäpiirikeskuksesta Belaja Gorasta lounaaseen. Mugurdahin kunta rajoittuu idässä Abyiin kuntaan ja etelässä Majyariin.  Mugurdahin kunnan keskuskylä on Syagannah. 

Asukasluvun kehitys:
* 600 (1989) 
* 529 (2001) 
* 398 (2007) 

Syagannahissa on koulu, terveyskeskus, kauppa ja klubi. Paikkakunnalla harjoitetaan poronhoitoa, kalastusta ja turkiseläinten metsästystä.  

## Lähteet
Uolbut

**Uolbut** ( ja ) on maalaiskunta (nasleg) Abyin ulusissa eli Abyin piirissä Sahan tasavallassa. Se sijaitsee piirin itäosassa Indigirkaan laskevien Om-Jurjah- ja Buor-Jurjah -jokien varsilla. Kunnan keskuskylä **Kijeng-Kjujol** () sijaitsee 80 kilometriä piirikeskuksesta Belaja Gorasta etelään. 

Asukasluvun kehitys:
* 300 (1989) 
* 346 (2001) 
* 269 (2007) 

Kijeng-Kjujolissa on koulu, terveyskeskus, kauppa ja klubi. Paikkakunnalla harjoitetaan poronhoitoa, kalastusta ja turkiseläinten metsästystä.  

## Lähteet